Չեմ ակնկալում, որ այս համաձայնագրում ընդգրկված կլինեն առանձնահատուկ կետեր անվտանգության և պաշտպանության մասին, բայց եթե համաձայնագրի շնորհիվ բարելավված այս միջավայրը զարգանա ճիշտ ուղղությամբ, ապա ավելի հեշտ կլինի Եվրամիության և իր անդամ պետությունների համար ավելի սերտացնելու իրենց հարաբերությունները Հայաստանի հետ, երբ գործը հասնում է նաև այլ ոլորտներին՝ ներառյալ անվտանգությունը և պաշտպանությունը: Ի վերջո, եվրոպական երկրները հակված են գործընկերություն անելու և համաձայնագիր ստորագրելու այն մարդկանց հետ, որոնք ավելի մոտ են մեզ և ավելի հոգեհարազատ են մեզ համար: Բնականաբար, դրան նպաստում է նաև այն հանգամանքը, որ Հայաստանը հայտարարում է, որ ուզում է ավելի մոտ լինել Եվրոպային՝ հատկապես հիմնարար արժեքներին և ժողովրդավարությանը առնչվող հարցերում: